Table of Contents

- Majális

- Zivatar

- Anyák napján

- Csipaszok

- Akác-virág

- Repülünk!

- Manyika

- Ági

- Egyedül

- Ébredés

- Árvíz!

- Nyár

- Haza felé Nagyapám emlékére!

- Alkony

- Köszöntő!

- Éjszaka

- Gondolat

- Vasárnap

- Larina 18 éves lett!

- + 410 !

- Lélek

- Utam! („gyertyaláng”)

- Dinnye

- Szőlő hegyen (Ökörnyál)

- Hoppá!

- Szendergés

- Nyár búcsúztató

- Vendég vagyok

- Gyertyafények

- Augusztus 20

- Gizikének

- Magyar nóta

- Gondolatok

- Mert!

- Kincső

- Ne csak nézz!

- Hetvenöt év

- Tépett szárnyak

- Egy emberi gesztus

- Sugallat!

- Ennyi volt

- Éhes ember!

- Haza járunk!

- Évszakok

- Keselyűk!

- Karácsonyi Üdvözlet

- Megérne egy próbát!

- Reggel

- Nyugalom

- Pipacsok

- Erdélyi képek

- Varázsolok

- Hegyeken át

- Valami sugároz

- Megélt boldogság

- Sóhaj száll…

- Kormos kenyér

- Egy kis séta

- Templomba lépve

- Ha…

- Életem lapjai

- Morzsalék

- Magyar Hazánk

- Székelyek

- Az élet rendje

- Falevél

- Fények

- Csöndes magány

- Márton-napi nóta est

- Kövek

- Szól a magyar nóta

- Itthon vagyok

- Régmúlt időkből üzenet

- Turul madár

- Remény

- Fáradt manó

- Hópihék

- Kinyílt a kagyló

- Derengő sugarak

- Elindul egy élet

- Kezek

- Éjféli ragyogás

- Nem véletlen

- u.i:

- Ajándékul adom nektek

- Nem adom fel!

- Ácsi!

- Öreg hárs

- Hangtalan sírás

- Tavaszi zsongás

- Virágok a kávés pohárban

- u.i:

- Jöjjön már valaki!

- Giling-galang

- Életem alkonyán

- Hamis lidércfények

- Egyedül ring a lelkem

- Csak úgy mondom

- u.i:

- Fény

- Nem adom fel

- Köszöntő:

- Merengés

- Reggel…

- Ma egyébként ronda, ködös, szuttyos az idő! Ezzel a régi szép élménnyel vidítom magam.

- Ébresztő! Pásztorok!

- Magyar nóta

- Pogácsa

- Segítő kéz

- Templomba lépve

- Lelkek

- Jó emberek között

- Öreg néni

- Emberiség ébredj!

- Test, szellem, lélek

- Hegyek ormán

- Szép jó éjszakát!

- Csak egy tánc volt

- U.i:

- Vitorlák

- Porszemek vagyunk

- Ma van a Föld napja.

- Fájjon inkább…

- Csillagok

- Nyárbúcsúztatóra

- Felhők felett

- Szivárvány

- Merre a fény?

- (Elképzelt történet!!!)

- Érzések, és gondolatok!

- Eljött az Ősz

- Elmúlt a nyár

- Rózsák

- Emlékek

- Őszi derű

- Megfagyott zene

- Nap nyugta

- Lehulló levelek

- Ne hagyd el magad!

- Akinek nem inge…

- Tükörkép

- Egy régi dal

- Még itt vagyunk

- Nézelődök

- Gondolatok…

- Vízparton

- Mutatok egy másvilágot

- Indián nyár

- Szükség volna vigaszra

- Láss meg engem…

- Elmúlt a nyár

- Régi utcák

- Felébredek

- Elsuhanó szürke árnyék

- Kései ajándék

- Talán

- Gomba

- Szeretnék valami szépet…

- Várakozás

- Patay kastély

- Nyitva az Ég kapuja

- Ragyogj fel fény?

- Életkenyér

- Felejtés

- Mécsesek

- Talán…

- Kavicsok, és képeslapok

- Vége az ünnepnek…

- Erre nincsen orvosság!

- Öreg fa

- Borús hangulat

- Dér

- Karácsonyi üdvözlő

- „Csend”…

- Utolsó csobbanás?...

- Jégvirág…

- Valahol…

- Féltékenység

- Sugallat

- Mondd el!

- Télutó

- Kis patak

- Valami elromlott?

- Tavasz

- Pánik!

- Ajándék az élet

- Hangyák?

- Csalamádé

- Azt hiszed?

- Monori Vigadó

- Lebegek…

- Vége, és pont!

- Magány

- Hinni kell!

- Lobogva éltem…

- Mámorító tavasz.

- Tóparton.

- Csomó a kákán!

- Hajnali Ima.

- Népvándorlás

- Vihar.

- Elmúlt a nyár!

- Álmos reggel.

- Már nem fáj!

- Vízcseppek.

- Pont.

- Hetven év!

- Hideg szél.

- „Ha”---

- Félelem.-

- Apró gyöngyszem.

- Várakozunk.

- Töredék…

- Fagyos szívek.

- Hála

- Szeretet

- Köd

- Gomba

- Kincs

- Fordítok egyet a sorson!

- Mese?

- „Mese” II.

- Barátkozás Clubtagokkal

- Éjfél körül

- Hóesés

- Látlak!

- Tea.

- Gombai Őszirózsa Nyugdíjas Club Egyesület!

- Egyszer

- Eső után.

- Nyársalás

- Néma kiáltás

- Őszi kép

- Őszi reggel

- Bánat

- Ősz

- Talán boldog lesz?!

- Október

- Hajléktalan

- Őszi fagy

- Vénasszonyok nyara

- Hangulat

- Álca

- 68

- Hideg szél

- Csak egy emlék

- Ez van!

- ***Mindenszentek

- Koppantam!

- Öreg farkas!

- Bicikli

- Márton nap

- Szappanbuborék

- Gombai Őszirózsa

- Öregség

- Karácsony

- Derű!

- Irigység!

- Egyedül

- Nyári emlék

- Volt egy tánc

- Vágyódás

- Szélvihar

- Pogácsa

- Ajándék az életünk!

- Ébred a természet.

- A legelső kecske!

- Az én frizurám

- Lassítsál ember!

- Ébredés

- Hidegfront

- Régi emlék

- Demeter Izabella,

- Nagy teher

- Kemény szív

- Cila!

- Álmok

- Időutazás

- Sajnállak!

- Arcok

- Nem baj!

- Akinek nem inge…

- Vihar

- Májusi szellő

- Szép lassan…

- Álomvilág

- Forrás

- Sötét felhő

- Révedek

- Cila emlékére

- Fürödnek a verebek

- Strandolás

- Pihi van!

- Ajándék magamnak!

- Ülj mellém! (Bakancslista)

- Képzelet játéka

- Gyöngyök, és kavicsok

- Fekete lovak

- Susog a szél

- Hullócsillag

- Reggel

- Vers születik

- Hamu alatt

- Magány

- Álmomban láttalak!

- Szeptemberi reggel

- Ökörnyál

- Beteg vagyok

- Remény

- Köszönöm a létem!

- Szitakötő

- Tavasz van!

- Színes álmok

- Ne!!!

- Virágszirmok

- Végtelen körforgás…

- Megvigasztalom magam!

- Emlékezz rám!

- Mivé válunk…

- Néha, csak úgy…

- Ébredés

- Dúdolok

- Pacsirta

- Álom

- Egy látomás

- Vihar

- Ajándék…

- Sóhaj

- Kihalt utcák

- Murci

- Színes kavics

- Söpör az ősz

- Naná!

- Laurának

- No comment…

- Ajándék

- Hóesésben

- Ajánló

- A szerző bemutatkozása

Gyenes Erzsébet

SZÍNES KAVICS

Copyright © Gyenes Erzsébet 2023

Minden jog fenntartva. A könyv bármely részletének közléséhez a kiadó előzetes hozzájárulása szükséges.

Az elektronikus könyvet kiadja a HELMA Kiadó.

Cím: 8630 Balatonboglár Szabadság u. 75.

Telefon: +36 (30)499-34-77

E-mail cím: info@helma.hu

Webcím: www.helma.hu

A kiadásért felel a HELMA Kiadó ügyvezetője Dvariecki Bálint

Kiadás dátuma 2023.

ISBN 978-963-639-158-4

A borító Szopos Katalin munkája.

A szerzőről és a kötetről további információk elérhetők az alábbi internetes felületeken:

A HELMA kiadó hivatalos Weboldala: www.helma.hu

HELMA Youtube csatorna: https://www.youtube.com/@HelmaKonyvek

HELMA Instagram: https://instagram.com/helmakonyvek?igshid=YmMyMTA2M2Y=

HELMA Tik-tok csatorna: https://www.tiktok.com/@helma_konyvek

HELMA facebook oldal: https://www.facebook.com/HelmaKonyvek

Helma Vendéghang podcast elérhetőségek:

Anchor.fm, Spotify, Google Podcast, Apple iTunes

RSS: https://anchor.fm/s/976b6eac/podcast/rss

Életem első verse!

Adjon Isten egészséget,

a szívedbe békességet.

Jó döntéshez képességet

szép munkához tehetséget!

Legyen meleg lakásod,

hű szerető családod!

Asztalodra kalácsot,

Békés Boldog Karácsonyt!

Szívemből ezt kívánom!

***

Majális

Kinyíltak az orgonák,

Csodálatos illat száll!

Mámoros a levegő,

Buja zöld fű, legelő!

Csicsereg a sok madár,

Fenn az égen fecske száll!

Eljött május elseje,

Kedves gesztus ért engem!

Nyugdíjas klub tagjai,

Hívtak majálisozni!

Tárcsán sült a finom hús,

Mellé krumpli, savanyú,

Ezer sziget saláta,

Gabi néni csinálta!

Üdítő, és ásványvíz,

Borocska is akadt még!

Volt sok finom sütemény,

S ha ez még nem elég,

Régi retró zene szólt,

Zsuzsika magnójából!

Jól éreztük magunkat,

Szomorúfűzfa alatt!

Szépen terített asztal,

Emelkedett hangulat!

Jó sokat énekeltünk,

Néha eltévesztettük,

Ez sem veszi a kedvünk,

Igen sokat nevettünk!

Kártyacsata is dúlt ott,

Kiosztottak pár „bunkót”.

Jó volt együtt bulizni,

Ezt meg kell ismételni!

Nyugdíjasnak ennyi jár,

Otthon úgy is munka vár!

2013. május 2.

***

Zivatar

Fekete az ég alja,

Felleg kúszik át rajta.

Hajtja fenn az erős szél,

Elhallgat a madár nép!

Érzik, hogy vihar készül,

Megmarad-e a fészkük?

Esőszagot hoz a szél,

Hidegebb is lett a lég!

Nagyot dörren juj az ég,

Villám cikáz lefelé!

Távolban is morajlik,

Egyre többet villámlik!

Eleredt a nagy eső,

Patakokat feltöltő.

Bugyborékot vet a víz,

Folyik-folyik lefelé!

Sötét szürke égen fenn,

Jégfelhő is fenyeget!

Fehérebb a többinél,

Vigye el a forgószél!

Csendesedik az eső,

Elvonul a nagy felhő.

Világosabb a határ,

Kukucskál a napsugár!

Csicsereg a sok madár,

Turbékol a gerle-pár,

Feketerigó fütyül,

Kedvem ismét felderül!

Megfürödtek a zöld fák,

Mosolyog a sok virág!

Ugye, hogy szép az élet?!

2013. május 6.

***

Anyák napján

Elmúlt az Anyák napja.

Telefonhívást vártam!

Nem nagy dolgot, - gondolom,

Csókolom, Zoli vagyok!

Talán ezt sem érdemlem?

És hiába pityergek?

Nem baj, édes gyermekem,

Nem leszek én terhedre!

Kívánom, legyél boldog,

A lelked megnyugodjon!

Nyugodjon meg, hogy ha bír,

Ne éljed át ezt a kínt!

Mégis szép lett ez a nap,

Eljött hozzám Larina,

Larina, az unokám,

Kedves menyem: Mónikám!

Virággal a kezükben

Köszöntöttek engemet!

Megsimogatták lelkem,

Felszáradtak a könnyek!

Lám, ők gondolnak reám!

Pedig jönni fáradtság!

Köszönöm nekik szépen,

Ragyog a nap az égen!

Boldogság van szívemben!

Mosoly bujkál szememben!

Szeretem őket nagyon!

Nem vagyok már elhagyott!

Békesség ölel körül,

Szomorú szívem örül!

2013. május 7.

***

Csipaszok

Boltíves terasz alatt,

Legfelül a sarokban

Villanycsengő tetején,

Nagyon idilli a kép!

Madárfészek van rajta,

Benne egy pár fióka!

Rozsdafarkú madárpár,

Eteti az utódját!

Igen sokszor fordulnak,

Csőrükben „finom falat”.

Viccesek a csipaszok,

Majdnem egész csupaszok,

Vékony nyakon kerek fej,

Jön a kaja, remegnek,

Fejük búbján pár szál szőr,

Az egész madár egy nagy csőr!

Lassan betollasodnak.

Furcsa hangot hallatnak!

Szépen kigömbölyödnek,

Egyre szűkösebb a hely!

Eljön a nagy pillanat,

Kezdődhet az új kaland,

Otthonukat elhagyják,

Kinyílik a nagy világ!

Saját szárnyukra kelnek,

Tanulják az életet!

Ők is találnak majd párt,

És etetnek fiókát!

2013. május 9.

***

Akác-virág

Rózsaszín akác-virág

Nyílik nálam az utcán.

Tömött fürtje csodaszép,

Felette a kéklő ég!

Zöld levél alig látszik,

Rajta a napfény játszik.

Mint rózsaszín zuhatag,

Árkot, járdát betakar.

Üdítő a léleknek,

Enyhet ad nagy melegben!

Árnyékot vet kertemre,

Alatta kutyám hever.

2013. május 16.

Virágszőnyeg

Lehullik az akácfa

Gyönyörű, szép virága!

Heves eső verdesi,

Szél cibálja a fürtjeit!

Hiába süt már a Nap,

Egy ép fürtje sem maradt!

Sok kis rózsaszín szirom

Pusztulását sajnálom.

Beteríti a járdát,

Mintha szőnyegen járnál!

Kimegyek, hogy elsöpröm,

Egy ismerős rám köszön.

Beszélgetünk egy kicsit,

Az idő hamar telik.

Melegebben süt a Nap,

Nincs már borús gondolat!

Illatos a levegő,

Újra itt a jó idő!

2013. május 20.

***

Repülünk!

Négy kicsike madárka.

Lássuk, ki a legbátrabb!

Ki repül ki legelőbb

Finom puha fészekből?

Anyamadár csalogat,

Szájában egy kukaccal!

Repüljetek gyerekek!

Nektek hoztam, egyetek!

Fészek szélén billegnek,

Repülnének, nem mernek!

Neki lódul az első,

Utána jön még kettő!

A negyedik ott maradt,

Csőrével még tátogat!

Végre ő is kirepül,

Én most vele örülök!

Sikerült a landolás,

Repülni ugye csodás?!

2013. május 25.

***

Manyika

Kedves asszony Manyika,

Itt lakik az utcában.

Mindig bájos mosolya,

Közvetlen a modora.

Ő egy anyácska típus,

Szép gömbölyű, - nem fiús!

Kertjében a vetemény

Dicséri a két kezét!

Kukoricát kapálja,

Estére bíz elfárad.

Süt, főz, mos ő, és vasal,

Idős férjét ápolja!

Leghátul az udvarban,

Mindenféle jószág van!

Most kelnek a kiscsibék,

Repedez a tojás héj!

Gondos asszony Manyika,

Boldog lehet családja!

Becsüljétek is meg őt,

Hajtsatok előtte főt!

2013. május 27.

***

Ági

Hiába is tagadnám,

Szeretem a jó kaját!

Kellemes, finom ízek

Csiklandozzák ínyemet!

Küllem, állag, aroma,

Hatással van gyomromra!

Mindegy, hús vagy sütemény,

Legyen az egy költemény!

Van egy kedves vendégem,

Ilyenből bíz több kéne!

Finom sütiket csinál,

Soha nem rest, neki áll!

Olyan gombócot csinál,

Ilyet nem lát a világ!

Finom, puha, aromás,

A fahéjas, és szilvás!

Hogy ha készít, hoz nekem,

Mert tudja, hogy szeretem!

Ő a Gombócos Ági,

Nem nehéz kitalálni!

Fáradhatatlan, serény,

Élete egy kész regény!

Sok fogyatékos gyerek,

Tőle tanult szépeket!

Ötletes Ő s kreatív,

Mindamellett csupa szív!

Nyugdíjas lett Ágika,

Hű támasza párjának!

Unokáinak Mama,

El nem fogy a mosolya!

Tisztaság a lakásban,

Kertjében sok virág van!

Sok ember példát vehet,

Hogy élni, - így is lehet!

2013. május 28.

Egyedül

Felleg borult lelkemre,

Szomorú lett a szívem!

Nem tudom, mi van velem,

Nincsen semmi jó kedvem!

Hogy ha bele gondolok,

Nagyon egyedül vagyok!

Meddig tart ki majd erőm?

Egyszer ez is majd eljő!

Ki lesz, aki rám néz majd?

Igazítja párnámat?!

Nem kérsz egy pohár vizet?

Gyógyszeredet bevetted?

Azt én csak remélhetem,

Kegyes lesz a jó Isten,

Egy reggelre elalszom,

Nem kell másra szorulnom!

Tudjuk, ha megszülettünk,

Egyszer el is kell mennünk!

Jó lenne egy igaz társ,

Kivel segítjük egymást!

Hiú remény ez csupán,

Így hát nincs más választás,

Magányosan élek én,

Amíg el nem jön a vég!

2013. május 30.

***

Ébredés

Álom, és az ébrenlét

Ingatag kis ösvényén

Hintázik a sok lélek,

Kacérkodik a fénnyel!

Színes álom tova száll,

Bekúszik egy hangfoszlány,

Madár trilláz valahol,

Senki sincs az utakon.

Hajnal épp csak feldereng,

Ébredezik pár ember,

Kipihenten? - fáradtan?

Egyedül, vagy párjával?

Munkába megy? - utazik?

Vagy még egyet szundizik?

Átöleli kedvesét?

Fújhat az északi szél!

Reggel újból süt a nap,

Melengeti arcomat.

Csicsereg a sok madár,

Harmatcseppes a virág.

Hársfavirág özönén

Döngicsél a sok kis méh,

Mámorító illat száll,

Jó a kedvem, és vidám!

2013. június 6.

***

Árvíz!

Vigyázzatok emberek!

Jön az árvíz sebesen!

Duna vize megáradt,

Elöntött sok-sok házat!

Gyerünk, gyorsan, siess már!

Kell ide még homokzsák.

Dolgoznak az emberek,

Igazi kis hadsereg!

Éjjel, nappal pakolnak,

Fáklya lángnál dolgoznak!

Van, ki étellel segít,

Kávét, teát melegít!

Minden kézre szükség van,

Mentsük meg a javakat!

Sajnos, sok ház vízben áll,

Borzasztó, mekkora kár!

Van, ki Istent emleget,

Más maga elé mered!

Egész élet munkája!

Viszi a víz hullámra!

Öreg néni sírdogál,

Öleli a Bibliát!

Én Istenem, mit tegyek?

Mi lesz most már én velem?!

Iskolák torna terme

Kempingágyakkal tele.

Itt tanyáznak már sokan,

Várják a jobb sorsukat!

Majd csak elvonul az ár,

Rájuk sok, sok munka vár!

Bútorok is szétázott,

Tapéta is lemállott!

Mikor lesz tisztaság-rend?

Erre senki sem felel!

Bele gondolni is rossz,-

Hogy mennyi a kár, és a kosz!

Nagy a víznek ereje!

Okuljatok emberek!

Építsetek nagy gátat!

Ne csillogó légvárat!

Sok az egyszerű ember,

Ki még álmodni sem mer.

Fogjunk össze, együtt tán:

Megfékezzük a Dunát!

2013. június 13.

***

Nyár

Egész télen vártunk rá,

Végre eljött, itt a nyár!

Süt a nap már ezerrel,

Vendéglősök keresnek!

Izzadnak az emberek,

Hűs árnyékot keresnek.

Finom fagyi, hideg sör,

Rendelnek is még egy kört!

Afrikai a hőség,

Pirosodik a bőr, ég!

Harminchét fok árnyékban,

Tengerpart most a vágyam!

Ez a vágy, - csak vágy marad,

Itthon hűsítem magam!

Sokan vagyunk ezzel így,

Hideg tea, egy kád víz!

Beárnyékolt hűs lakás,

Jó filmek, és nasizás.

Pikáns gyümölcs levesek,

Keresztrejtvény, jó könyvek!

Sok-sok fa van kertemben,

Most érik a cseresznye.

Roskadozik az ága,

Szedtem is már egy tállal!

Gyönyörű hársfám alatt

Pihentetem lábamat!

Nézem a fenyőfákat,

Árnyékolják a házat.

Jól érzem itthon magam,

Gondolatból vers fakad.

Ajándék ez magamnak,

Szép volt ez a mai nap!

2013. június 17.

***

Haza felé Nagyapám emlékére!

Szikrázó kék fent az ég.

Borzasztó nagy a hőség!

Levél sem rezdül a fán,

Kánikulát hoz a nyár!

Búzamező szélében

Lángra gyúlt pipacstenger.

Dűlőúton botorkál

Hazafelé egy kapás.

Kifárasztotta magát,

Nap égeti a hátát!

Akácfának tövében

Szusszant ő egy rövidet.

Törölgeti homlokát,

Lassan már délfelé jár.

Távolban egy kolomp szól,

Ugyan mit főz az asszony?

Száraz fű közt fürj szalad,

Szöcskék lomhán ugranak!

Jöhetne egy jó eső,

Testet, lelket üdítő!

Tarisznyában cseresznye,

Örül majd a sok gyerek!

Langyos vize elfogyott,

Otthon iszik egy kis bort!

Lassan, - lassan hazaér,

Ugrándoz a gyereknép!

Tarisznyáját kutatja,

Vajon mit hozott Apja?!

Port lemosva magáról,

Szed magának a tálból.

Jóízűen kanalaz,

Egyik gyerek beszalad.

Köszönöm Édesapám

Hogy mindig gondol reánk!

Nagyon finom cseresznye,

Isten áldja meg érte!

Befejezi ebédjét,

Egy nagy fröccs még belefér!

Kint a diófa alatt

Vígan szelel a pipa.

2013. június 20.

***

Alkony

Lassan bealkonyul már.

Nem perzsel a napsugár!

A Nap is aludni tér,

Felhőre hajtja fejét.

Az égbolt szép azúrkék,

Égalja rőt bíborfény.

Gomolyfelhő sötétkék,

Rajta megcsillan a fény!

Rézszínű lett, és arany,

Megsimogatja a Nap!

Fogytán van az ereje,

Világított eleget!

Elalszik szép csendesen,

Átengedi a teret.

Éjszaka jön feketén,

Kiteríti köpenyét!

Rajta megannyi gyémánt,

Sok ezer csillag szikráz!

Fátyolfelhős lesz az ég,

Kihuny a sok apró fény.

Felhők között botorkál

Az ezüstös holdvirág.

Kékes – fehér fényével

Lámpás ő fenn az égen.

Kelet felé dereng már,

Ébredez a napsugár!

Nyújtózik még egy nagyot,

Az éjszaka elvonul.

Elindul egy új napunk,

Feltűnik a Napkorong!

Mert bizony a Föld forog!

Legyen Neked szép napod!

2013. július 4.

***

Köszöntő!

Hatvannégy éve immár,

Hogy egy nyári éjszakán

Megszületett egy kislány!

Rózsaszínű kis csöppség,

Hangja száll az ég felé!

Keze, lába kalimpál,

Sírdogál; OÁ, -OÁ

Gyorsan szálltak az évek,

Gyönyörű nővé érett,

Feleség lett, majd Anya,

Immáron büszke Mama!

Kitalálod? Ki lehet?

Igen, Te vagy: Erzsike!

A jó Isten éltessen,

Tartson meg egészségben!

Minden jót, - mit még lehet,

Kívánja Neked: Bözse!

2013. július 5.

***

Éjszaka

Éjszaka van, csend honol,

Világít a telihold.

A vén lámpás imbolyog,

Felhők között kóborol.

Álmok, vágyak tengerén

Selymes hullámok ölén

Egyedül ring a lelkem

Boldogságot keresve!

Néha megcsillan egy fény,

Picinyke kis új remény!

Lelki társam, - hol vagy hát?

Vihar tépi vitorlám!

Gondolatom még szabad,

Fantáziám elragad!

Ott vagyok, hol akarok,

Néha így boldog vagyok!

A boldogság tengerén

Hajótörött vagyok én!

Vigasztalom magamat,

Álom hoz majd nyugalmat!

Fáradt testem megpihen,

Holnap hoz új terveket.

Kitárom a lelkemet,

Szeressetek emberek!

2013. július 7.

***

Gondolat

Görgetem az éveket,

Lassúbbodik a léptem.

Fogyóban van az erőm,

Egyre több a pihenő.

Szellemem, az még szabad,

Mindig van új gondolat!

Kész regény az életem,

Nem happy-end a vége!

Minden nap új kihívás,

Élem akkor is, ha fáj.

Keresem én a szépet,

Bárányfelhőt az égen?!

Szeretem, az éjszakát,

Kellemes, szép álom vár!

Kék lepkeként repülök,

Szárnyamon fény tündököl!

A rét felett lebegek,

Sok-sok virág integet.

Keringőzök a széllel,

Csodálatos a lélek!

Elmúlik az éjszaka,

Vége van az álomnak.

Nemsokára megvirrad,

Újból kezdődik egy nap!

2013. július 12.

***

Vasárnap

Csukott szemmel fekszem én.

Nem kelek fel, - nincs miért.

Ugyan hová sietnél?

Hisz hat óra sincsen még.

Hallgatom a neszeket,

Kint egy madár dalba kezd.

Fütyül, trilláz, csicsereg,

Ugyan miféle lehet?

Madárdalra ébredek.

Ugye milyen jó nekem?

Mosoly bujkál ajkamon,

Nyújtózkodok egy nagyot.

Kinézek az ablakon,

Finom kávém kortyolom.

Magas fák lombjai közt

A napsugár rám köszön.

Buja zöld levelek közt

Ragyogóan tündököl.

Felette gyönyörű kék,

Felhőmentes most az ég!

Öreg macskám mellettem

Nézi a verebeket.

Ide járnak fürödni,

No meg enni, és inni!

Van kint nekik egy nagy tál,

Benne mindig hűs víz vár.

Vadgalamb, és rigópár,

Sok, sok madár ide jár!

A verebek viccesek,

Imádják ők a vizet.

Szárnyaikkal verdesnek,

Ugrándoznak sebesen!

Az idei csipaszok

Bátortalanok nagyon!

Tál szélén csak billegnek,

Fél lábbal belelépnek.

Pont úgy, mint a gyerekek,

Ráéreznek ízére,

Fejük búbja is vizes,

Belementek, vagy tízen!

Ma is nagyon meleg lesz,

Harminckettő is lehet!

Sötétölőt behúzom,

A meleget kicsukom!

Boltba azért átmegyek,

Ásványvizet cipelek.

Jó, hogy főznöm nem kell már,

Mert az ebédet hozzák!

Régen nyugdíjas vagyok,

Jó, hogy megéltem-e kort!

Sorsommal megbékéltem,

Derűs szívvel szemlélem.

Jó, lenne, ha az élet

Adna még egy pár évet!

Tudom, hogy ez ajándék!

Talán megérdemelném!

2013. július 21.

***

Larina 18 éves lett!

Édes, kedves unokám,

Szépséges kis Larinánk!

Tizennyolc éves vagy hát,

Vár Reád a „Nagy Világ”!

Okos, felnőtt nagylány vagy,

Érjed el a vágyadat!

Egészség, és szeretet

Kísérjen az életben!

Legyen sikerélményed,

Párod imádjon Téged!

Szerelemmel szeresd őt,

Töltsél vele sok időt!

Szüleidnek a hála,

Hogy jöttél e-világra!

Mind a ketten szeretnek!

Ezt Soha ne feledd el!

Szeretlek én is nagyon!

Gondolom, - ezt rég tudod!

Legyen hosszú, szép életed!

Isten éltessen Téged!

Emlékül sok szeretettel:

Bihari Mama.

Gomba, 2013. augusztus 5.

***

+ 41^0 !

Ma már tényleg kivagyok!

Egész nap csak támolygok.

Negyvenegy fok árnyékban,

Vizes ruha nyakamban!

Vigyázok is magamra,

Mert belőlem csak egy van!

Nedvesítem arcomat,

Megvívom a „harcomat”!

Pokoli meleg a nyár,

Levél sem rezdül a fán!

Éjszaka sem enyhül ám,

Hajnalban egy kicsit tán!

Senkit nem látsz az utcán,

Alig egy – két kocsi jár!

Csak az megy, kinek muszáj,

Az is inkább buszra vár!

Bemondták a hírekben,

Apad a folyók vize!

Van amelyik kiszáradt,

Partján csak pár szál nád van!

Esőért fohászkodunk,

Mert mást tenni nem tudunk!

Jó nagy eső volna jó,

Megduzzadna a folyó.

Lehűlne a levegő

Létünk lenne élhető!

Tudnánk végre pihenni,

Éjszaka jót aludni!

Hűvös hajnal hol vagy hát?

Nem lenne forró az ágy!

Tudom, hogy ez csupán vágy,

Én akkor is várok rád!

2013. augusztus 9.

***

Lélek

Fényévekre innen tán,

Létezik egy másvilág.

Ötödik dimenzió,

Ahol minden csillogó.

Béke van, nincs háború,

Hol senki sem szomorú!

Boldogság, harmónia,

Talán nem utópia!

Földi létünk báb csupán,

Levetve a nyűtt ruhát,

Kiszabadul a lélek,

Lepkeként újra éled.

Szárnyal fel a magasba,

Ott fenn talál társakra.

Tiszta lelkek várnak ott,

Ha e testet elhagyom!

Fénylényekkel táncolok,

Csillagok közt száguldok!

Lehet, -újra születek,

Egy más, idegen testben!

Boldog létre vágyom én,

Hidd el, hogy a lelkem szép!

Bár a testem öreg már,

Máig él bennem a vágy!

Nem találom páromat,

Pedig van a világban,

Ezt én biztosan tudom,

Egyszer majd összefutunk!

Akkor lesz majd egy nagy „Bumm”,

Megszólalni sem tudunk,

Lélegzetünk elakad,

Keressük a szavakat!

Nézzük egymást csak némán,

Megtaláltalak „Gyémánt”!

Mindkettőnknek drága kincs,

Szerelemnél szebb úgy sincs!

2013 augusztus 10.

***

Utam! („gyertyaláng”)

Gyűrött arcon bölcs mosoly,

Köszönöm, még megvagyok!

Harcolok az idővel,

Beosztom az erőmet.

Jövőm már nincs, csak múltam,

Lassan vége az útnak!

Támaszkodom botomra,

Sötét varjak kárognak!

Nagyon rövid az élet,

Fiatalon nem érted!

Volt sok bánat, és öröm,

Szép szerelmet köszönöm.

Visszanézek utamra,

Emlékeim tolulnak,

Mennyi fáradtság, és könny?

Az életem nyitott könyv!

Elpazarolt sok idő,

Csalóka, hamis jövő!

Álnokság és hazugság,

Ezt utólag tudom már!

Életem egy gyertyaláng,

Melynek füstje égbe száll.

Pislákoló kis fénye

Világít a sötétben!

2013. augusztus 11.

***

Dinnye

Maszatos gyerek kezén

Csorog le a dinnyelé!

Vigyorog a kis kamasz,

Telik a has, nincs panasz!

Harsog, ahogy harapja,

Jól kezdődik a napja!

Dinnyehéjra darázs száll,

Igen száraz ez a nyár!

Út mentén dinnyerakás,

Sátor mostan a lakás.

Árus fején gyűrt kalap,

Tüzesen süt le a nap.

Mellette rádió szól,

Kolbászt, kenyeret majszol.

Kitartón vevőre vár,

Hamar elmúlik a nyár!

Lesz talán egy kis haszon,

Nem pöröl majd az asszony!

Nehéz a megélhetés!

Mézédes dinnyét tessék!

2013. augusztus 12.

***

Szőlő hegyen (Ökörnyál)

Csillogó fényes fonál,

Vékonyabb a hajszálnál.

Úgy hívják, hogy ökörnyál.

Lassan, lassan tova száll.

Szellő szárnyán útra kel,

Hátán egy kis lélekkel!

Megakadva – valahol,

Ott lesz majd az újabb hon!

Napsütötte őszi táj,

Levél itt-ott borostyán.

Őszibarack illata,

Édes szőlő hívogat!

Amott, lent, szüretelők,

Hangjuk nem hallatszik föl!

Hajladozó kis csapat,

Vannak öten, vagy hatan.

Tájon a szem elidőz,

Gyönyörű, sokszínű ősz!

Kellemes, langyos idő,

Testet, lelket feltöltő.

Selymes szellő simogat,

Legyezgeti hajamat.

Hunyorogva nézek én,

A lenyugvó Nap felé!

Aranyszínű napkorong,

Közelít a horizont!

Lassan nyugovóra tér,

Hűvösödik már a lég!

Összeszedem csomagom,

Hazafelé ballagok.

Kellemes, szép napom volt,

Palettámon új színfolt!

2013. augusztus 15.

***

Hoppá!

Itt van egy üres oldal!

Biztos kettőt hajtottam!

Írok ide valamit,

Ezt bíz nem hagyhatom így!

Összeragadt volna tán?

Pedig nincs is itt lekvár!

Apropó! - barack lekvár!

Nagyon finom a tésztán!

Palacsintát szeretem,

Jó vastagon megkenem!

Kifolyik, ha harapom,

Ujjaimról lenyalom!

A túrós is nagyon jó,

Fahéjas, és kakaós!

Pudingost is ettem már,

Tejszínhabot nyomtam rá!

Kóstold meg, - milyen finom!

Benne gyümölcs darabok,

Csokiöntet reája!

Nem cserélsz a világgal!

Most már többet nem írok,

Szuszogni alig bírok!

Még a hasam elcsapom!

Aztán meg csak nyavalygok!

2013. augusztus 21.

***

Szendergés

Telihold van az égen,

Kemény, hideg fényével.

Árnyékot vet a falra,

A susogó fák lombja.

Hallgatom a neszeket,

Künn, egy tücsök ciripel.

Kellemes, szép muzsika,

És ő húzza, csak húzza!

Gyönyörű szép szerenád.

Betölti az éjszakát.

Félig nyitott ablakon

Hűvös szellő beoson!

Simogatja homlokom,

Ettől én boldog vagyok!

Érzem, lassan elalszom,

Módosul a tudatom!

Álmok szárnyán lebegek,

Alattam kék tengerek!

Ringatózik a légben,

Kalandozik a lélek!

2013. augusztus 21.

***

Nyár búcsúztató

Búcsúzik a forró nyár!

Tüzes heve csitul már.

Megérlelt sok gabonát,

Mind, - mind le is aratták.

Felszedték a burgonyát,

Beérett vörös hagymát,

Paradicsom, paprika,

Lecsót főz sok anyuka!

Kamrában baracklekvár,

Most rakják el a szilvát!

Strandokon víg visongás,

Egy utolsó csobbanás!

Kinyitnak az iskolák,

Készül a sok kis diák!

Búcsúzik a forró nyár,

Ősz veszi át uralmát!

Rozsdabarna köpenyén

Átszűrődik a napfény!

Egyre később virrad már,

Hűvösek az éjszakák.

Csivitel sok fecskepár,

Szellő szárnyán ökörnyál,

Édesedik a szőlő,

Igen, eljött, itt asz ősz!

2013. augusztus 23.

Vers mindenkinek

Fekete, és fehér madár.

Karmuk egymás húsába váj.

Igen nagyon magas a tét!

Viaskodnak a lelkedért.

Mindkettő téged akarna,

Egyik élve, másik halva.

Nézed tágra nyílt szemekkel,

Nem tudod, mit kezdj lelkeddel.